
Text rozhodnutia
Súd: Krajský súd Bratislava Spisová značka: 1K/188/2004 Identifikačné číslo súdneho spisu: 1004117052 Dátum vydania rozhodnutia: 26. 06. 2012 Meno a priezvisko sudcu, VSÚ: JUDr. Lýdia Noskovičová ECLI: ECLI:SK:KSBA:2012:1004117052.2 Uznesenie Krajský súd v Bratislave v konkurznej veci úpadcu: Ing. Mária Pethöová, Richterova 1141, 925 21 Sládkovičovo, IČO: 11 970 219 s ustanoveným správcom konkurznej podstaty Ing. Ľubošom Jančekom, S. K. XX, XXX XX H. M., takto r o z h o d o l : Súd z r u š u j e konkurz vyhlásený uznesením pod č. k. 1K 188/2004-77 zo dňa 08.03.2005 na majetok úpadcu: Ing. Mária Pethöová, Richterova 1141, 925 21 Sládkovičovo, IČO: 11 970 219, po splnení rozvrhového uznesenia podľa § 44 ods. 1 písm. b) ZKV. Súd z b a v u j e Ing. Ľuboša Jančeka, funkcie správcu konkurznej podstaty. o d ô v o d n e n i e : Uznesením č. k. 1K 188/2004 - 77 zo dňa 08.03.2005 bol tunajším súdom vyhlásený konkurz na majetok úpadcu: Ing. Mária Pethöová, Richterova 1141, 925 21 Sládkovičovo, IČO: 11 970 219. Uznesením č. k. 1K 188/2004 zo dňa 25.04.2012 bolo vydané rozvrhové uznesenie, ktorým súd na návrh správcu konkurznej podstaty rozhodol o rozdelení finančných prostriedkov získaných speňažením konkurznej podstaty. Dňa 19.06.2012 predložil správca konkurznej podstaty súdu správu o zrealizovaní rozvrhového uznesenia a návrh na zrušenie konkurzu a zbavenie funkcie správcu. Z obsahu správy vyplýva, že na základe rozvrhového uznesenia boli uspokojené nároky proti podstate a nároky konkurzných veriteľov v plnej výške. Finančné prostriedky vo výške 302,35 Eur, ktoré zostali na konkurznom účte po uhradení všetkých nárokov v zmysle rozvrhového uznesenia a po odpočítaní bankových poplatkov, boli správcom zaslané úpadcovi poštovou poukážkou dňa 12.06.2012. Rozdiel medzi pôvodne predpokladanou sumou určenou v zmysle bodu 3. rozvrhového uznesenia na vydanie úpadcovi vo výške 320,25 Eur a správcom skutočne vydanou čiastkou vo výške 302,35 Eur, bol spôsobený tým, že k sume 320,25 Eur bol pripočítaný kreditný úrok vo výške 1,45 Eur (apríl, máj a jún 2012 v sume 0,68 Eur + 0,68 Eur + 0,09 Eur) a bola odpočítaná zrážka dane z úroku vo výške 0,25 Eur (mesiac apríl, máj a jún 2012 v sume 0,12 Eur + 0,12 Eur + 0,01 Eur) a boli tiež odpočítané bankové poplatky vo výške 19,10 Eur (apríl, máj a jún 2012 v sume 4,50 Eur + 4,50 Eur +10,10 Eur). V prílohe správy správca konkurznej podstaty doložil bankový výpis za mesiac jún 2012, preukazujúci úhrady veriteľom, doklad o uzavretí účtu a vydaní zostatku vo výške 302,35 Eur a fotokópiu poštového poukazu, preukazujúceho odoslanie sumy 302,25 Eur na adresu úpadcu. Súdny poplatok za konkurzné konanie vo výške 205,20 Eur bol uhradený správcom konkurznej podstaty na účet Krajského súdu v Bratislave dňa 06.06.2012. V zmysle § 44 ods.1 písm. b/ zák. č. 328/91 Zb. o konkurze a vyrovnaní v platnom znení súd zruší konkurz, v ktorom nedošlo k potvrdeniu núteného vyrovnania, po splnení rozvrhového uznesenia a podľa ods. 4 citovaného ustanovenia, súd zbaví správcu funkcie. Keďže správca konkurznej podstaty preukázal splnenie rozvrhového uznesenia, v zmysle týchto ustanovení súd zrušil konkurz a správcu konkurznej podstaty zbavil funkcie. Správca konkurznej podstaty oznámi súdu, či ukončil účtovnú uzávierku úpadcu. Poučenie: Proti tomuto uzneseniu je možné podať odvolanie v lehote 30 dní od jeho zverejnenia v Obchodnom vestníku na Krajskom súde v Bratislave. V odvolaní je potrebné uviesť okrem všeobecných náležitostí (§ 42 ods. 3 O.s.p. v nadväznosti na § 66e ods. 1 ZKV) v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha (§ 204 ods. 1 a § 205 ods. 1 a 2 O.s.p. v nadväznosti na § 66 ods. 1 ZKV). Zrušením konkurzu zanikajú účinky vyhlásenia konkurzu uvedené v § 14 ZKV, platnosť a účinnosť úkonov vykonaných počas konkurzu tým nie je dotknutá (§ 45 ods. 1 ZKV).

Zdroj: KAUZIS.SK – https://www.kauzis.sk/judikatura/r/ECLI:SK:KSBA:2012:1004117052.2 (dáta aktuálne k 2. 11. 2026). Záväzné je znenie zverejnené súdom.




